Alegzandra/wili-2018-roplus huggingface dataset:
Γεννήθηκε στην Ισπανία στην Μάντσα (ο πατέρας του ήταν εκεί εξόριστος λόγω της Συνωμοσίας του Πονκαλέκ στην Βρετάνη) στις 18 Απριλίου 1725. Στα νιάτα του, υπηρέτησε στην Ισπανική Αυλή κι έπειτα σε αυτήν της Πάρμας. Διετέλεσε, επίσης, έκτακτος πρέσβης στην αυλή του Αυτοκράτορα Φραγκίσκου Α΄.

Όταν ο Βονιφάτιος ο Μομφερατικός το 1205 ξεκίνησε να πολιορκεί το Άργος, ο Βιλλεαρδουίνος έτρεξε προς βοήθειά του και εκεί πρότεινε στον Γουλιέλμο Σαμπλίτη, συμπολεμιστή του Βονιφάτιου, να κατακτήσουν μαζί την Πελοπόννησο, πρόταση με την οποία συμφώνησε και ο Βονιφάτιος, δίνοντάς τους όσα εδάφη θα μπορούσαν να κατακτήσουν εφόσον ήταν υποτελείς του.

Η ωκεάνια διασπορά είναι μορφή βιολογικής διασποράς που συμβαίνει όταν μεταφέρονται οργανισμοί από μία μάζα γης σε μία άλλη πάνω σε μάζες επιπλέουσας βλάστησης. Τέτοια κομμάτια βλάστησης συχνά επιπλέουν κατά των ρουν μεγάλων ποταμών σε τροπικές περιοχές και ξεβράζονται στη θάλασσα, περιστασιακά έχοντας και παγιδευμένα ζώα πάνω τους. Αυτό αναφέρεται συχνά και ως συμβάν επίπλευσης (rafting event).

Ο Γ.Σ. Απόλλων Σμύρνης (Γ.Σ.Α.Σ.) είναι ελληνικός αθλητικός σύλλογος με έδρα τη Ριζούπολη, συνοικία της 5ης ενότητας του δήμου Αθηναίων. Ιδρυμένος στη Σμύρνη της Μικράς Ασίας, υποχρεώθηκε κατά τη Μικρασιατική καταστροφή του 1922 να ξεριζωθεί στην πρωτεύουσα, όπου αρχικά εγκαταστάθηκε στον ανοικτό χώρο πίσω από τους Στύλους του Ολυμπίου Διός. Σύντομα παραχωρήθηκε αντίστοιχος στο Ρουφ, την απαλλοτρίωση του οποίου το 1946 ακολούθησε η κατασκευή του ιδιόκτητου γηπέδου Γεώργιος Καμάρας (έως το 2003 Ριζούπολης ή Απόλλωνα) που εγκαινιάστηκε το 1948 και έκτοτε αποτελεί την έδρα του. Μεταξύ δεκαετίας του '30 και 2000, ο σύλλογος είχε μετονομαστεί σε Απόλλων Αθηνών.

Κατά τη διάρκεια της Αντιμεταρρύθμισης, ειδικά μετά τη Μάχη του Λευκού Όρους το 1620, ένας μεγάλος αριθμός προτεσταντών προσφύγων από τη Βοημία, (οι böhmische Exulanten) έφτασαν στο Τσιτάου, όπου έγινα δεκτοί απότους προτεστάντες κυβερνήτες της πόλης. Πολλοί από αυτούς βρήκαν καταφύγιο σε διάφορα χωριά τριγύρω, στη Δρέσδη και στο Βερολίνο και στο Βρανδεμβούργο. Κυρίως εξαιτίας της σχεδόν ολοσχερούς καταστροφής της πόλης κατά τον επταετή πόλεμο, η άλλοτε ευημερία της πόλης είναι εμφανής σε λιγοστά κτήρια και στα κοιμητήρια όπου θάβονταν οι πλούσιοι.
Η AJL προωθεί την εβραϊκή ιστορία και τον πολιτισμό μέσω της διευκόλυνσης της πρόσβασης στην πληροφόρηση σχετικά με τον Ιουδαϊσμό και το Ισραήλ. Η AJL μέσα από το σύνολο των δραστηριοτήτων της επιδιώκει να συμβάλλει στην αναβάθμιση των Εβραϊκών βιβλιοθηκών και την ενίσχυση της Βιβλιοθηκονομίας με αντικείμενο τον Ιουδαϊσμό. Συγκεκριμένα παρέχει στα μέλη της εκπαιδευτικές ευκαιρίες και ευκαιρίες δικτύωσης, καθοδήγηση κατά την επαγγελματική τους πορεία και προϊόντα και υπηρεσίες που συμβάλλουν στην προσωπική και επαγγελματική τους ευημερία. Επιπλέον, παρέχει οικονομική ενίσχυση υπό τη μορφή υποτροφιών και απονέμει τιμητικές βραβεύσεις για την σημαντική συνεισφορά στο επάγγελμα της Βιβλιοθηκονομίας. Παράλληλα, δραστηριοποιείται στο χώρο των εκδόσεων δημοσιεύοντας ενημερωτικό υλικό σχετικό με το χώρο των Εβραϊκών βιβλιοθηκών, το οποίο παρέχει στα μέλη της πληροφόρηση για ποικίλα θέματα του χώρου. Σημαντικές εκδόσεις της AJL αποτελούν το επιστημονικό περιοδικό "Judaica Librarianship" , το οποίο δημοσιεύεται σε ετήσια συχνότητα και πραγματεύεται θέματα σχετικά με τον Ιουδαϊσμό και τις Εβραϊκές βιβλιοθήκες και το ενημερωτικό δελτίο με τίλο "AJL Newsletter" , το οποίο πλέον διατίθεται ηλεκτρονικά σε δύο ξεχωριστές δημοσιεύσεις.Τέλος, αναπτύσσει συνεργατικές σχέσεις με συναφείς ενώσεις και οργανισμούς και διατηρεί δεσμούς με σημαντικά ιδρύματα, προκειμένου να υλοποιήσει τους στόχους της και να προωθήσει την ανάπτυξη και συντήρηση ιουδαϊκών συλλογών σε ιδρύματα κάθε τύπου.

Τζέισον Μαρίν ως Φούσκας: Ο Φούσκας είναι ένα μικρό κίτρινο ψαράκι με μπλε ρίγες, και ο καλύτερος φίλος της Άριελ. Είναι πολύ δειλός και συχνά θέλει να εγκαταλείψει τις ριψοκίνδυνες κινήσεις της Άριελ. Ωστόσο, πάντα την ακολουθεί επειδή νιώθει ασφάλεια κοντά της.

Κατόπιν των πανεπιστημιακών του σπουδών δίδαξε σε διάφορα σχολεία Μέσης Εκπαίδευσης. Τα σπουδαιότερα έργα του είναι το Λεξικό της Ελληνικής γλώσσας ( δίτομο 1842 - 1843). Το έργο αυτό έγινε κλασικό για τους μελετητές της αρχαίας ελληνικής γλώσσας, το άλλο σπουδαίο έργο του είναι το Ετυμολογικό λεξικό της ελληνικής γλώσσας (1859). Άλλα γνωστά του έργα είναι το Ελληνογερμανικόν Λεξικόν και το Γερμανοελληνικόν Λεξικόν.

Αριθμούν περίπου 200.000-400.000 πιστούς σε όλη την Ελλάδα (κυρίως στα αστικά κέντρα και ιδιαιτέρως στην Αττική), αλλά και πολυάριθμες ορθόδοξες κοινότητες εκτός Ελλάδος, όπως στην Αυστραλία, στις Η.Π.Α., στον Καναδά, στην Κεντρική Αφρική, στη Δυτική και Κεντρική Ευρώπη, στα Βαλκάνια, στη Ρωσία και στην Κύπρο. Θεωρούνται ιδιαίτερα συντηρητικοί και αντιδρούν έντονα σε οποιαδήποτε επαφή της Ορθόδοξης Εκκλησίας με χριστιανικές εκκλησίες άλλων δογμάτων, θεωρώντας ότι οι επίσημες Ορθόδοξες Εκκλησίες έχουν υποπέσει στην αίρεση του οικουμενισμού. Οι Ορθόδοξες Εκκλησίες, που αναθεώρησαν το ημερολόγιό τους, αλλά δεν αναθεώρησαν το Πασχάλιο τους (τον κανόνα υπολογισμού της ημερομηνίας εορτασμού του Πάσχα) εξακολουθούν να εορτάζουν το Πάσχα και όλες τις εορτές που εξαρτώνται από αυτό, στο ίδιο χρονικό πλαίσιο με τους Παλαιοημερολογίτες.
Περί τις 08:12 οι τρεις νάρκες κάτω από τον πύργο “Β” και η τέταρτη κάτω από τον πύργο “C”, εξερράγησαν με διαφορά δευτερολέπτων, ανυψώνοντας τους 56.000 τόνους του θωρηκτού δύο μέτρα έξω από το νερό και αποκολλώντας τους τρεις ογκώδεις κινητήρες του από τις χαλύβδινες βάσεις τους. Παρότι το Τίρπιτς δεν βυθίστηκε, υπέστη εκτεταμένες ζημιές, κυρίως στο πρυμναίο τμήμα: οι άξονες των ελίκων ράγισαν, το αριστερό πηδάλιο και ο μηχανισμός περιστροφής του πύργου “D” καταστράφηκαν, ενώ στο διαμέρισμα του δεύτερου γεννητριοστασίου εισέρρευσαν 1.400 τόνοι νερού.

Όταν η Welch ήταν 13 χρονών, η μητέρα της μετακόμισε στο σπίτι του γείτονά τους και των τριών έφηβων παιδιών του. Σύμφωνα με τη Welch: "Τα πάμε υπέροχα τώρα, αλλά ήταν εφιάλτης τότε. Συνήθιζα να μένω στο δωμάτιο μου και να χορεύω."

Ο αρχιεπίσκοπος Μιχαήλ υπήρξε πολυγραφότατος συγγραφέας. Συγκεκριμένα έγραψε πληθώρα βιβλίων, μονογραφιών, μελετών καθώς και άρθρων στον Τύπο ιστορικού, θρησκευτικού και φιλοσοφικού χαρακτήρα. Παράλληλα, ασχολήθηκε και με την υμνογραφία. Μερικά από τα έργα του είναι:

Οι συστροφές και οι απότομες αναδιπλώσεις αποτελούν και αυτές φθορά των συρματόσχοινων μεγαλύτερες από εκείνες των σχοινιών γι αυτό και πρέπει ν΄ αποφεύγονται διότι εκτός της φθοράς καθίστανται αργότερα δύσχρηστα. Τέλος τα διάφορα απότομα "τινάγματα" εκτός του ότι μπορούν να "κόψουν" τα συρματόσχοινα καταστρέφουν γρήγορα τη συνοχή και μειώνουν την αντοχή τους. Αυτά αποφεύγονται αν οι όποιες τάσεις σ΄ αυτά ασκούνται ομαλά.

Καθεδρικός ναός της Ουέσκας Ο καθεδρικός ναός είναι αφιερωμένος στην Παναγία (Santa Maria) και είναι γοτθικού ρυθμού που χτίστηκε τον 13ο αιώνα και ολοκληρώθηκε στον δέκατο έκτο αιώνα. Είναι χτισμένος πάνω σε ένα παλιότερο πιθανώς ρωμαϊκό ναό και πάνω στο αρχαίο τζαμί από το οποίο έχει απομένει μόνο μια πεταλοειδής αψίδα στην περιοχή με τις σκήτες. Κατά τη διάρκεια του δέκατου έβδομου αιώνα, το κτίριο συνέχισε να ανακαινίζεται, αντικαθιστώντας μεσαιωνικούς διάκοσμους, παρεκκλήσια και τάφους από άλλα σε γοτθικό και μπαρόκ στυλ. Ανακηρύχθηκε Ιστορικό-Καλλιτεχνικό Μνημείο το 1931. Το 1936 κατά τη διάρκεια της πολιορκίας της πόλης από τους ρεπουμπλικάνους καταστράφηκε το καμπαναριό, που ύψωνε τον πύργο κατά ένα τρίτο περισσότερο και του έδινε έναν χαρακτήρα περισσότερο γοτθικό. Είναι η έδρα της επισκοπής της Ουέσκας και του Επισκοπικού Μουσείου της Ουέσκας.
Από τον Μάιο του 2008 τη διεύθυνση του περιοδικού έχει αναλάβει ο συγγραφέας-βιβλιοκριτικός Διονύσης Ν. Μουσμούτης, ο οποίος αρθρογραφούσε από τις σελίδες του από το 2001. Ο ίδιος διατηρεί και την επιμέλεια της στήλης «Βιβλία και Ιστορία». Κατά την τελευταία περίοδο της κυκλοφορίας του, μετά το 2008, συνεργάστηκαν πολλοί ερευνητές και πανεπιστημιακοί, μεταξύ άλλων οι Δημήτρης Αποστολόπουλος, Γιώργος Γεωργής, Χριστόδουλος Γιαλλουρίδης, Στράτος Ν. Δορδανάς, Γεράσιμος Ζώρας, Νέστορας Κουράκης, Νίκος Κ. Κυριαζής, Νίκος Μαραντζίδης, Ιάκωβος Μιχαηλίδης, Κωνσταντίνα Μπότσιου, Νίκος Νικολούδης, Γιάννης Πανούσης, Ιωάννης Σ. Παπαφλωράτος, Γεώργιος Πλουμίδης, Γεράσιμος Ρηγάτος, Σωτήρης Ριζάς, Χάγκεν Φλάισερ, έγκυροι δημοσιογράφοι, όπως οι Δημήτρης Ταταρούνης, Γιάννης Ράγκος, Μάκης Προβατάς, καθώς και γνωστοί ξένοι συγγραφείς όπως οι Antony Beevor, John Julius Norwich, Martin van Creveld, ενώ καθιερώθηκαν τα θεματικά αφιερώματα. Παράλληλα, από τα τέλη της δεκαετίας του 2000 πολλά τεύχη του περιοδικού πλαισιώθηκαν DVD ιστορικού περιεχομένου, ντοκιμαντέρ, ελληνικής και ξένης παραγωγής.

Ο Ρόεντ έκανε το ντεμπούτο του στην τέχνη με την συμμετοχή του στην «Φθινοπωρινή Έκθεση» (Høstutstillingen) στο Όσλο το 1956 και αποτέλεσε πρόεδρος της Ένωσης Καλλιτεχνών (Artists' Association) από το 1981 μέχρι το 1982 και πρόεδρος της Ένωσης Νορβηγών Γλυπτών από το 1984 μέχρι το 1988.

Αρχικά δημιουργήθηκε σαν ξεχωριστό θέμα αλλά με την απελευθέρωση της Αντιόχειας και την δημιουργία του Δουκάτου, εντάχτηκε την ίδια χρονιά, εκεί σαν στρατηγίδα του.

1945 - Οι Ένοπλες Δυνάμεις των ΗΠΑ και οι Σοβιετικές Ένοπλες Δυνάμεις συναντώνται κατά μήκος του ποταμού Έλβα περικόπτοντας στα δύο τη Βέρμαχτ της Ναζιστικής Γερμανίας, ένα ορόσημο στην επικείμενη λήξη του Β' Παγκοσμίου Πολέμου στην Ευρώπη.

Το 1925 η ειδική επιτροπή που συστάθηκε τότε για την διόρθωση τοπωνυμιών και σημείων του Πειραιά ονομάτισε επίσημα τον λιμένα αυτόν επαναφέροντας την αρχαία ονομασία Λιμένας Μουνιχίας. Η νέα όμως ονομασία δεν κατάφερε να καθιερωθεί, λόγω του κακόηχου στη νεοελληνική, έναντι του επικρατέστερου Τουρκολίμανο μέχρι το 1967 όταν ο τότε δήμαρχος Αριστείδης Σκυλίτσης με απόφασή του καθιέρωσε το νέο όνομα Μικρολίμανο μετά και από παρασχεθείσα συνδρομή Υπηρεσιών (Ταχυδρομείου, Τηλεγραφείου κ.κλπ) που έπαψαν από τότε να εξυπηρετούν την περιοχή με προγενέστερη ονομασία.

Το 579 ο χαγάνος Βαϊνός παραβιάζοντας την συνθήκη του 574 μάζεψε στρατό και ξεκίνησε να κατασκευάζει γέφυρα στον Σάβο ανάμεσα στην Σιγγιδόν και το Σίρμιο. Στις διαμαρτυρίες του βυζαντινού στρατηγού της Σιγγιδόν, Σήθου ο χαγάνος απάντησε ότι ήθελε να περάσει στρατό για να κτυπήσει τα Σλαβικά φύλα που δεν είχαν δεχτεί τη επικυριαρχία του, δίνοντας μάλιστα τους ανάλογους όρκους αλλά στέλνοντας και πρεσβεία στην Κωνσταντινούπολη για να επιβεβαιώσουν στον Τιβέριο Β΄ τις προθέσεις του. Όταν όμως η κατασκευή της γέφυρας τελείωσε νέα διπλωματική αποστολή πήγε στη Κωνσταντινούπολη κι απαίτησε τη παράδοση του Σιρμίου, ο αυτοκράτορας Τιβέριος αρνήθηκε και ξεκίνησε την οργάνωση της άμυνας της πόλης.
Αμέσως μετά τον απόπλου έγινε αντιληπτό ότι η μηχανική αντοχή των υποβρυχίων ήταν εξαιρετικά περιορισμένη. Τα Χ-8 και Χ-10 υποχρεώθηκαν να ματαιώσουν την αποστολή τους λόγω ανεπανόρθωτων βλαβών, και τελικώς εγκαταλείφθηκαν από τα πληρώματά τους. Το Χ-9 βυθίστηκε αύτανδρο εν πλω χωρίς καν να γίνει αντιληπτό από τα άλλα σκάφη. Έτσι, ο μόνος στόχος της επιχείρησης που είχε απομείνει ήταν το Τίρπιτς και όλο το βάρος της επιτυχίας έπεφτε πάνω στους κυβερνήτες των Χ-5, Χ-6 και Χ-7.

Απολιτικός, εκ φύσεως, ο Ρεσπίγκι προσπάθησε να κρατήσει ουδέτερη στάση όταν ο Μπενίτο Μουσολίνι ήρθε στην εξουσία, το 1922. Η καθιερωμένη διεθνής του φήμη τού επέτρεψε να διατηρήσει ένα σχετικό επίπεδο ελευθερίας αλλά, ταυτόχρονα, ενθάρρυνε το καθεστώς να εκμεταλλευτεί τη μουσική του για πολιτικούς σκοπούς. Πάντως, ο Ρεσπίγκι εγγυήθηκε ακόμη και για τους πιο αυστηρούς επικριτές του Μουσολίνι, όπως τον Αρτούρο Τοσκανίνι, επιτρέποντάς τους να συνεχίσουν να εργάζονται. Εξελέγη μέλος της Βασιλικής Ακαδημίας της Ιταλίας το 1932. Συνέχισε να συνθέτει και να περιοδεύει μέχρι τον Ιανουάριο του 1936, μετά από τον οποίο αρρώσταινε όλο και περισσότερο. Πέθανε από ενδοκαρδίτιδα στις 18 Απριλίου εκείνης της χρονιάς, σε ηλικία 56 ετών. Ένα χρόνο μετά την ταφή του, τα οστά του μεταφέρθηκαν στη γενέτειρά του, Μπολόνια, και επανατοποθετήθηκαν με έξοδα της πόλης στο Certosa di Bologna.

Η ταινία Οργισμένο είδωλο (πρωτότυπος τίτλος Raging Bull) είναι βιογραφικό δράμα παραγωγής 1980 σε σκηνοθεσία Μάρτιν Σκορσέζε. Η ταινία είναι βασισμένη στην αυτοβιογραφία του πυγμάχου Τζέικ ΛαΜότα με τίτλο Raging Bull: My Story, την οποία διασκεύασαν για τη μεγάλη οθόνη οι Πολ Σρέιντερ και Μάρντικ Μάρτιν. Πρωταγωνιστής της ταινίας είναι ο Ρόμπερτ Ντε Νίρο στο ρόλο του Λα Μότα, ενός πυγμάχου μεσαίων βαρών που με την αυτοκαταστροφική συμπεριφορά, την υπέρμετρη οργή, τη σεξουαλική ζήλεια και τη ζωώδη του όρεξη κατέστρεψε τη σχέση του με τη σύζυγό του και αποξενώθηκε από την οικογένειά του. Πλάι στον Ντε Νίρο εμφανίζονται ο Τζο Πέσι στο ρόλο του αδελφού του Λα Μότα, Τζόι και η Κάθι Μοριάρτι στο ρόλο της συζύγου του Λα Μότα, Βίκι. Στην ταινία εμφανίζονται επίσης σε μικρότερους ρόλους ο Νίκολας Κολασάντο, η Τερέζα Σαλντάνα και ο Φρανκ Βινσέντ.

Τελευταίος χρονικά στη σειρά των σχολιαστών της Τετραβίβλου Μαθηματικῆς Συντάξεως του Κλαυδίου Πτολεμαίου προστίθεται ο Θεόφιλος Κορυδαλλεύς με τα σύντομα κείμενα του Ἀπόκρισις πρὸς τοὺς ζητήσαντας τὴν πρόγνωσιν τοῦ ἀέρος και Περὶ γνώσεως τῶν μελλόντων, στα οποία παραφράζονται συνοπτικά επιλεγμένες ενότητες από το αστρολογικό έργο του αρχαίου γεωγράφου, ώστε να αποτελέσουν μια εισαγωγή στην αστρολογία (Τσιότρας, 2002).

Το 2ο αιώνα γράφει και ο Ηρωδιανός: «Βουθόη, πόλις Ιλλυριδίς, ως Φίλων, δια το Κάδμον επί ζεύγους βοών οχούμενον ταχέως ανύσαι την ες Ιλλυριούς οδόν, οι δε τον Κάδμον από της Αιγυπτίας Βουτούς ονομάσαι αυτήν και παραφθαρείσαν καλείσθαι Βουθόην».

Με το όνομα Λευϊτικό, ή Λευϊτικόν, φέρεται το 3o βιβλίο της Πεντατεύχου και ταυτόχρονα το 3ο βιβλίο της Παλαιάς Διαθήκης, ως συνέχεια της Εξόδου. Συγγραφέας θεωρείται ο Μωυσής, ενώ η συγγραφή ολοκληρώθηκε το 1512 π.Χ..
Ο Χάρης και η Μελίνα παντρεύονται σε μια βδομάδα όμως όλα φαίνεται να πηγαίνουν στραβά. Ο Χάρης πρέπει να κερδίσει την εμπιστοσύνη της οικογένειας της Μελίνας όμως αυτό δεν είναι και πολύ εύκολο. Τι θα γίνει στο τέλος αυτής της εβδομάδας «θρίλερ»;

Επειδή πολλοί αρχιερείς και πιστοί θεώρησαν, ότι πίσω από την αλλαγή, βρισκόταν η κεκαλυμμένη επιδίωξη του Πάπα να επιβληθεί των Ορθοδόξων, δεν υπήρξε ομόφωνη αποδοχή της αντικατάστασης του ισχύοντος ημερολογίου και έτσι αποφασίστηκε πως κάθε εκκλησία ήταν ελεύθερη να ακολουθήσει όποιο ημερολόγιο ήθελε, διαταράσσοντας, με αυτό τον τρόπο, το κοινό εορτολόγιο, που είχαν διατηρήσει οι Ορθόδοξες Εκκλησίες μέχρι τότε.

Εκτός από θαρραλέος πολεμιστής, ο Πολυδάμας ήταν φημισμένος οιωνοσκόπος και συνετός σύμβουλος των Τρώων: σε πολλές μάχες στην Ιλιάδα προτείνει προσεκτική στρατηγική μάχης, που κάποτε γίνεται δεκτή αλλά συχνότερα απορρίπτεται από τον Έκτορα, ο οποίος προτιμά την άμεση επίθεση. Στη ραψωδία Σ΄ ο Πολυδάμας συμβουλεύει τους Τρώες να αποσυρθούν από το πεδίο της μάχης μετά τον θάνατο του Πατρόκλου, αλλά ο Έκτορας αφήνει τον στρατό εκεί καθώς ο Αχιλλέας επανέρχεται στην ενεργό δράση και σκοτώνει πολλούς Τρώες πολεμιστές (στο τέλος και τον ίδιο τον Έκτορα).

Στην Αλάσκα συναντάμε ποικιλία κλιματικών ζωνών, στα Νότια το κλίμα είναι οριακά ψυχρό Ωκεάνιο με σχετικά ψυχρούς χειμώνες χωρίς η θερμοκρασία να πέφτει κάτω από τους -15°C και αρκετά δροσερά καλοκαίρια χωρίς η θερμοκρασία να ξεπερνάει τους 23°C ενώ οι χιονοπτώσεις διαρκούν κυρίως από τον Οκτώβριο έως και τα μέσα Φεβρουαρίου. Στα Νοτιοκεντρικά το κλίμα είναι πιο Ηπειρωτικό με αρκετά ψυχρούς χειμώνες και η θερμοκρασία μπορεί να πέσει κάτω από -20°C ενώ τα Καλοκαίρια μπορεί να ανέβει πάνω από τους 26°C και οι χιονοπτώσεις διαρκούν μέχρι τα τέλη Φεβρουαρίου. Στα Βορειοκεντρικά το κλίμα είναι υποπολικό με παγωμένους χειμώνες και πολλές φορές η θερμοκρασία πέφτει κάτω από -34°C και σύντομα δροσερά καλοκαίρια χωρίς ο υδράργυρος να ξεπερνάει τους 14°C και οι χιονοπτώσεις διαρκούν μέχρι τα μέσα του Μαρτίου. Και στα βόρεια το Κλίμα είναι πολικό και η θερμοκρασία πολλές φορές πέφτει κάτω από τους -40°C ενώ το καλοκαίρι η θερμοκρασία δεν ξεπερνάει τους 10°C και επικρατεί παγετός έως τις αρχές του Ιουλίου. Οι ακραίες θερμοκρασίες που έχουν καταγραφεί στην Αλάσκα είναι 38 °C (100 °F) και −62 °C (−80 °F).
Στις 20 Μαρτίου 2010, η Welch αποκάλυψε στο περιοδικό NME, περισσότερες πληροφορίες για το δεύτερο album της. Παραδέχθηκε πως ήταν στο studio για "μία-δύο εβδομάδες με τον παραγωγό Paul Epworth". Υποστηρίζει πως μεγάλο μέρος της έμπνευσής της για το δεύτερο album είναι η επιστήμη, γιατί "μεγάλο μέρος της οικογένειάς της είναι ή προσπαθούν να γίνουν γιατροί, και έτσι μεγάλο μέρος των συζητήσεων είναι επικεντρωμένο σε ιατρικά θέματα". Η παραμονή στο studio οδήγησε στην ολοκλήρωση δύο κομματιών και σε στην ανακάλυψη ενός νέου ήχου. Αποκάλυψε πως ένα κομμάτι που θα περιλαμβάνεται στο album ονομάζεται "Strangeness and Charm", το οποίο περιγράφει ως "7 λεπτά μεγάλο και αμείλικτο". Παρουσίασε για πρώτη φορά το "Strangeness and Charm" στις 2 Μαϊου 2010 στο "The Olympia Theatre" του Δουβλίνου, κατά τη διάρκεια της "Cosmic Love" περιοδείας της. Η Florence περιέγραψε τον νέο ήχο ως "χορευτικό, αλλά και σκοτεινό" ενώ επισήμανε πως περιλαμβάνει "αμείλικτα drums και βαρύ μπάσο". Το album αναμένεται να κυκλοφορήσει το 2011.

Επίσης έχουν σωθεί και τριάντα επιγράμματα του Φιλόδημου τα οποία εμπεριέχονται στην Παλατινή και Πλανούδεια ανθολογία, τα περισσότερα με ερωτική θεματολογία.

Το 465 π.Χ., οι Αθηναίοι αποφάσισαν να στείλουν 10.000 αποίκους, Αθηναίους και σύμμαχους, στη Θράκη στις Εννέα Οδούς (αργότερα Αμφίπολη), προκειμένου να αρχίσουν την εκμετάλλευση των πλουτοπαραγωγικών πηγών της Θράκης. Η Θάσος, ένα από τα ισχυρά μέλη της συμμαχίας, βλέποντας τα συμφέροντά της να απειλούνται, αποστάτησε. Ο Κίμων για άλλη μια φορά επέβαλε την τάξη μετά από τριετή πολιορκία. Η Θάσος τιμωρήθηκε βαρύτατα. Ταυτόχρονα οι άποικοι των Εννέα Οδών προχώρησαν προς την ενδοχώρα για να εδραιωθούν κοντά στα μεταλλεία χρυσού. Όταν βρέθηκαν στο Δράβησκο της Ηδωνικής (κοντά στη Δράμα), δέχθηκαν επίθεση από της τοπικές θρακικές φυλές, με αποτέλεσμα να σφαγιασθούν κυριολεκτικά.

Οι ομάδες διαχωρίστηκαν σε 8 ομίλους των 4 ομάδων. Οι ομάδες από την Ολλανδία, τη Σουηδία, την Ελβετία και τη Δυτική Γερμανία τοποθετήθηκαν στην περιοχή Α ενώ οι ομάδες από την Τσεχοσλοβακία, την Ανατολική Γερμανίας, την Πολωνία και της Γιουγκοσλαβία τοποθετήθηκαν στην περιφέρεια Β. Οι 8 νικήτριες των ομίλων προκρίθηκαν στη φάση των νοκ-άουτ.

Ανάμεσα στους κόλπους των παραπάνω ενώσεων, συμπεριλαμβάνονται και πολλά μικροκράτη τα οποία τις περισσότερες φορές συνάπτουν ξεχωριστές οικονομικές συμφωνίες (όπως πχ το Σαν Μαρίνο, το Μονακό, το Λίχτενσταϊνκλπ) .

Πρόκειται σύμφωνα με την μωσαϊκή παράδοση για την μεγαλύτερη απόσταση που επιτρεπόταν να διανύσει ένας Ιουδαίος ημέρα Σάββατο. Με τη δύση του Ηλίου της αυτής ημέρας έπαυε και ο περιορισμός αυτός, (Ευαγγέλιο Μάρκου Κεφ.1:32).

Η πρωτεύουσα του πριγκιπάτου ήταν η Ανδραβίδα. Κύριο λιμάνι του ήταν η Γλαρέντζα ή Clarence (στη θέση Παλαιόκαστρο, δυτικά της σημερινής Κυλλήνης) και σημαντικό του κάστρο ήταν το Χλεμούτσι ή Clermont λίγο πιο νότια.

Πάντι Έντουαρντς ως Φλότσαμ και Τζέτσαμ: Οι Φλότσαμ και Τζέτσαμ είναι τα δύο πανούργα χέλια της Ούρσουλα, που το καθένα έχει από ένα κίτρινο μάτι που χρησιμεύει σαν κάμερα για την Ούρσουλα. Αυτοί οι δύο προσέγγισαν την Άριελ να επισκεφθεί την Ούρσουλα.
Στις 5 Σεπτεμβρίου και στις 6 Σεπτεμβρίου του 2008 διεξήχθησαν βουλευτικές εκλογές. Αρχικά σχεδιαζόταν να διεξαχθούν το 1997, αλλά εξαιτίας οργανωτικών κυρίως προβλημάτων αναβλήθηκαν. Συνολικά τέσσερεις συνασπισμοί και 10 πολιτικά κόμματα έλαβαν μέρος στις εκλογέςκαι 5.198 υποψήφιοι.

Το Μάιο του 2011 η ταινία Melancholia, σε σκηνοθεσία Λαρς φον Τρίερ έκανε πρεμιέρα στο Φεστιβάλ των Καννών. Για την ερμηνεία της η Ντανστ κέρδισε το βραβείο γυναικείου ρόλου. Η Ντανστ έχει εκφράσει ενδιαφέρον να υποδυθεί τη Ντέμπι Χάρι, τραγουδίστρια τουαμερικανικού συγκροτήματος Blondie, στην βιογραφία που σκηνοθ'ετησει ο Μίτσελ Γκοντρί. Το 2012, πρωταγωνίστησε μαζί με τον Τζιμ Στάρτζες στην ταινία Ανάμεσα σε Δύο Κόσμους. Την ίδια χρονιά, συμμετείχε στην ταινία Στο Δρόμο των Σαμ Ράιλι και Γουόλτερ Σάλς και στο Bachelorette, σε παραγωγή των Γουίλ Φέρελ και Άνταμ Μακέι.

Η μέση διάμετρος της Ήρας υπολογίσθηκε σε 88 ως 91,6 km, ενώ η μάζα της εκτιμάται σε 790 τρισεκατομμύρια τόνους. Η μέση επιτάχυνση της βαρύτητας στον ισημερινό της Ήρας εκτιμάται σε 2,55 cm/sec², ενώ η μέση ταχύτητα διαφυγής υπολογίζεται σε 48,2 m/sec.

Το Είναι ένας... τρελλός τρελλός Βέγγος[i] είναι ελληνική κινηματογραφική ταινία του 1965, σε παραγωγή ΘΒ. Ταινίες γέλιου, σε σκηνοθεσία Πάνου Γλυκοφρύδη. Το σενάριο το έγραψαν οι Δημήτρης Βασιλειάδης και Ναπολέων Ελευθερίου. Πρωταγωνιστούν οι Θανάσης Βέγγος, Λαυρέντης Διανέλλος και η Κλεώ Σκουλούδη.

Το 9ο Παγκόσμιο Κύπελλο Ποδοσφαίρου Ενόπλων (ΣΙΣΜ) (τελική φάση) διεξήχθη στο Βέλγιο, σε διάφορες πόλεις από 6 ως 17 Απριλίου 1954. Ο τελικός διεξήχθη στις Βρυξέλλες. Νικήτρια αναδείχθηκε η Εθνική Ενόπλων του Βελγίου. Στην τελική φάση μετείχαν δέκα χώρες. Η Ελλάδα κατέλαβε την όγδοη θέση.

Ο αθλητής έλαβε μέρος στους Ολυμπιακούς Αγώνες στο Πεκίνο, τον Αύγουστο του 2008, χωρίς να καταφέρει να προκριθεί σε τελικό. Στα 100 μ. πρόσθιο αποκλείστηκε από την ημιτελική φάση, καθώς κατατάχθηκε 50ός στο σύνολο.. Χωρίς πρόκριση ήταν και η συμμετοχή του στα προκριματικά των 400 μ. μικτής ατομικής, όπου κατετάγη 25ος. Στα προκριματικά των 200 μ. πεταλούδα ήταν 27ος στο σύνολο και αποκλείστηκε. Στα 200 μ. πρόσθιο ήταν 41ος στα προκριματικά με συνέπεια να αποκλειστεί και πάλι.

Μια από τις κυριότερες ιδιότητες του Ζ που δεν ισχύει στον δακτύλιο των ακεραίων Ο σε ένα αλγεβρικό σώμα αριθμών Κ , είναι η μοναδική παραγοντοποίηση των ακεραίων σε γινόμενο πρώτων αριθμών . Οι πρώτοι αριθμοί στο Ζ γενικεύονται σε ανάγωγα στοιχεία στον δακτύλιο των ακεραίων Ο και παρόλο που η παραγοντοποίηση των στοιχείων του Ο σε ανάγωγα στοιχεία μπορεί να ισχύει σε ορισμένες περιπτώσεις (όπως στους ακέραιους μιγαδικούς αριθμούς Ζ
Η τελευταία ηγεμονική οικογένεια του Πριγκηπάτου ήταν οι Ζαχαρία. Ο Κεντυρίων Β΄ Ζαχαρίας, ως τελευταίος πρίγκιπας, δεν μπόρεσε να προβάλει σοβαρή αντίσταση στους Βυζαντινούς, χάνοντας σταδιακά όλα τα εδάφη του Πριγκιπάτου. Το 1430 παρέδωσε το κάστρο και τη Βαρωνία της Χαλανδρίτσας, την τελευταία που του είχε μείνει, στον Θωμά Παλαιολόγο. Στη συμφωνία που έκανε κράτησε για τον εαυτό του τη Βαρωνία της Αρκαδίας και του έδωσε την κόρη του Αικατερίνη και τον γιο του Ιωάννη ως αιχμάλωτο. Ο Ιωάννης, τιτουλάριος Πρίγκιπας της Αχαΐας, επαναστάτησε κατά του Θωμά και ξεκίνησε πόλεμο με τους Βυζαντινούς για την ανάκτηση των χαμένων εδαφών, χωρίς επιτυχία. Με τον θάνατό του ουσιαστικά έπαψε να υπάρχει το Πριγκιπάτο και ο τίτλος του Πρίγκιπα.

Η μέση διάμετρος της Δίκης υπολογίσθηκε σε 71,9 km, ενώ η μάζα της εκτιμάται σε 390 τρισεκατομμύρια τόνους. Η μέση επιτάχυνση της βαρύτητας στον ισημερινό της Δίκης εκτιμάται σε 2,01 cm/sec², ενώ η μέση ταχύτητα διαφυγής υπολογίζεται σε 38,0 m/sec.

Τοπικά στην Ελλάδα, εκτός από την έντονη θήρευση, πιθανόν επίσης να απειλείται και από υβριδισμό με νησιωτικές πέρδικες, που απελευθερώνονται ανεξέλεγκτα κατά χιλιάδες για κυνηγετική κάρπωση, όπως στα Κύθηρα, όπου όλος ο πληθυσμός χαρακτηρίζεται πλέον ως υβριδικός.

Εφόσον πρόκειται για βραχμική συλλαβογραφή abugida, στο δεβαναγαρικό αλφάβητο η θεμελιώδης αρχή είναι ότι κάθε γράμμα αποδίδει ένα σύμφωνο, το οποίο συνοδεύεται από ένα εγγενές φωνήεν α [ə]. Για παράδειγμα, το γράμμα क προφέρεται ka, και τα δύο γράμματα कन προφέρονται kana, τα τρία कनय kanaya, κλπ. Άλλα φωνήεντα, όπως και η απουσία φωνήντος, απαιτούν τροποποιήσεις των γραμμάτων που αντιστοιχούν σε αυτά τα σύμφωνα:

Το 1894 το συμβούλιο του γυμναστικού συλλόγου του Απόλλωνα απαρτίζεται από τον πρόεδρο Ματθαίο Προβατόπουλο και τους Θ. Βατίδη, Ιάκωβο Κουλαμπίδη, Γρηγ. Σοφιανόπουλο, Γ. Οικονομίδη, Α. Κουλαμπίδη και Θ. Παπαδημητρίου. Αυτή την εποχή αποκτά και ιδιόκτητο γήπεδο. Αρχικά αγωνίζονταν σε αυτό μόνο τα μέλη του. Αργότερα όμως διοργάνωνε αγώνες στους οποίους μπορούσαν να λάβουν μέρος και άλλοι σύλλογοι.

Με την κατάληψη του Σιρμίου οι Άβαροι κατείχαν πια όλα τα εδάφη των Γέπιδων που πίστευαν τους ανήκαν δικαιωματικά, δεν ξανά έκαναν πόλεμο για κατάληψη εδαφών μόνο επιδρομές και προσωρινές καταλήψεις για λύτρα.

Στα 100μ. με επίδοση 1:01.57, κέρδισε αργυρό μετάλλιο στους Μεσογειακούς Αγώνες του 2005, στην Αλμερία της Ισπανίας, που αποτελεί πανελλήνιο ρεκόρ. Την προηγούμενη επίδοση κατείχε ο ίδιος, με 1:02.74, από τις 13 Ιουνίου 2005 στο μίτινγκ Mare Nostrum που διεξήχθη στη Ρώμη.
Είναι άγνωστο αν μητέρα του Αρκεσίλαου ήταν Ελληνίδα ή Λιβύα. Πατέρας του πάντως ήταν ο Βάττος Α΄ και παπούς του από την πλευρά του πατέρα ήταν ο Θηραίος Πολύμνηστος. Γιαγιά του, από την πλευρά του πατέρα και πάλι, ήταν μια πριγκίπισσα της Κρήτης, η Φρονίμη. Αυτή συγκεκριμένα, ήταν κόρη του βασιλιά Ετέαρχου της Οαξού αλλά διώχτηκε από το πατρικό της και το παλάτι και κατέληξε παλακίδα στη Θήρα όπου απέκτησε έναν γιο, τον Βάττο, από τον άρχοντα που την ερωτεύτηκε, τον Πολύμνηστο. Ο Βάττος έγινε οικιστής της Κυρήνης κάτω από αντίξοες συνθήκες και πιθανόν χωρίς αυτό να αποτελεί επιλογή του. Πολλές θεωρίες αναπτύχθηκαν για το κατά πόσον ο οικισμός της Κυρήνης ήταν ίδρυση αποικίας προς όφελος της μητρόπολης που δεν διέθετε πόρους να συντηρήσει το λαό ή ήταν αποτέλεσμα πολιτικών σκοπιμοτήτων -εικάζεται δηλαδή ότι ο πατέρας του Αρκεσίλαου ήταν ίσως εξόριστος και ότι εκείνοι που οίκησαν μαζί του την Κυρήνη ήταν ομοϊδεάτες του.

Η Ζάνα συμμετείχε ενεργά στις ειρηνευτικές διαπραγματεύσεις που οδήγησαν τον ηγέτη του PKK, Αμπντουλάχ Οτζαλάν, να απευθύνει, το 2013, την ιστορική του έκκληση προς το PKK να κάνει τη μετάβαση από την ένοπλη αντίσταση στον δημοκρατικό πολιτικό αγώνα έπειτα από τρεις δεκαετίες συγκρούσεων. Καθώς η εκεχειρία κατέρρευσε στην πορεία προς τις νέες εκλογές του 2015, η Ζάνα απηύθυνε έκκληση για τερματισμό των φόνων.

Το Πριγκιπάτο της Αχαΐας ήταν ένα κρατίδιο που δημιουργήθηκε από τον Γουλιέλμο Σαμπλίτη κατά την Δ΄ Σταυροφορία (1205-1210) στα εδάφη της Πελοποννήσου (Μοριάς), τα οποία μοιράστηκαν σε φέουδα μεταξύ των Φράγκων Σταυροφόρων.

Το 1874-1875, η διδασκαλία του Φραγκίσκου Πυλαρινού αναφέρεται στις αναμνήσεις του Παπαδιαμάντη και του Κωστή Παλαμά, οι οποίοι ήταν και οι δυο φοιτητές της Φιλοσοφικής Σχολής, στα τελευταία χρόνια διδασκαλίας του, όταν αυτός ήταν 72-73 ετών. Και οι δυο αναφέρουν ότι τότε πια είχε ελάχιστη απήχηση και πολύ μικρό ακροατήριο, ενώ ο Παπαδιαμάντης δίνει μια χαρακτηριστική του εικόνα: «εδίδασκεν εις την γείτονα αίθουσαν ο γέρων Πυλαρινός, με κεραυνώδη φωνήν, όλος χειρονομία και έξαρσις».

Εξελέγη το 1991 στην Τουρκική Εθνοσυνέλευση με συντριπτική πλειοψηφία και στην ορκωμοσία της, σε μια εποχή που ήταν ακόμη ποινικό αδίκημα να μιλάει κάποιος κουρδικά δημοσίως, δήλωσε στα κουρδικά: «Δίνω αυτό τον όρκο για τη συναδέλφωση μεταξύ του τουρκικού και του κουρδικού λαού». Αυτό έγινε αιτία να της αφαιρεθεί η κοινοβουλευτική ασυλία και το 1994 καταδικάστηκε σε 15ετή κάθειρξη για «προδοσία και συμμετοχή στο ένοπλο Εργατικό Κόμμα του Κουρδιστάν (PKK)». Στην ανάγνωση της καταδικαστικής απόφασης, η Ζάνα δήλωσε: «Δεν αποδέχομαι καμία από αυτές τις κατηγορίες. Και, εάν ήταν αληθινές, θα αναλάμβανα την ευθύνη, ακόμη και αν αυτό μου κόστιζε τη ζωή μου. Έχω υπερασπιστεί τη δημοκρατία, τα ανθρώπινα δικαιώματα και την αδελφοσύνη μεταξύ των λαών. Και θα συνεχίσω έτσι για όσο ζω». Το 1995 επελέγη από το Ευρωπαϊκό Κοινοβούλιο για να τιμηθεί με το Βραβείο Ζαχάρωφ ως σύμβολο του ειρηνικού αγώνα για τα ανθρώπινα δικαιώματα και την αξιοπρέπεια του κουρδικού λαού.
Η ελαστογραφία βασίζεται στην υπόθεση ότι οι κακοήθεις ιστοί είναι σκληρότεροι από τους καλοήθεις ή φυσιολογικούς. Η εφαρμογή της ελαστογραφίας είναι πιο αποτελεσματική για τα επιφανειακά όργανα, όπως είναι ο θυρεοειδής, ο μαστός, ο όρχις και το μυοσκελετικό σύστημα. Η σωστή αξιολόγηση της ελαστογραφικής απεικόνισης απαιτεί πολύ καλή εκπαίδευση στην υπερηχογραφία και καλές γνώσεις στην ανατομία και τις διάφορες παθολογίες της εξεταζόμενης περιοχής.

Όπως οι περισσότεροι solo καλλιτέχνες, η Welch χρησιμοποιεί μια βασική ομάδα μουσικών για τις ζωντανές της εμφανίσεις. Η τρέχουσα ομάδα περιλαμβάνει τον μουσικό Robert Ackroyd στην κιθάρα, τον Chris Hayden στα drums, την Isabella Summers στο keyboard, τον Mark Saunders στο μπάσο και τον Tom Monger στην άρπα. Στο παρελθόν, η Welch έχει εκφραστεί θετικά για την ικανότητα της μπάντα της να κατανοεί τη δημιουργική της διεργασία, υποστηρίζοντας πως "Έχω δουλέψει μαζί τους για πολύ μεγάλο διάστημα και ξέρουν το στυλ μου, ξέρουν τον τρόπο που γράφω, ξέρουν τι θέλω".

Στις 20 Ιουλίου του 2008, έπειτα από ακόμη μια περιοδεία, ο ΟΝΥ ανακοίνωσε την αποχώρηση του από το συγκρότημα για να δουλέψει στο νέο μιούσικαλ του Nacho Cano. Οι υπόλοιποι 8α συνεχίσουν πλέον ως τρίο.

Η περιοχή κατοικήθηκε ήδη από την αρχαιότητα όπως υποδηλώνουν οι Μυκηναϊκοί Τάφοι που ανακαλύφθηκαν στην περιοχή "Χαλικερά" από τον αρχαιολόγο Σπύρο Μαρινάτο, με φτωχότερα όμως ευρήματα από αυτούς των Μαζαρακάτων και των Τάφων της Λακήθρας. Κατά το πέρασμά του από τον Κεφαλλονιά το 1777, ο Κοσμάς ο Αιτωλός δίδαξε στην περιοχή "Σταυρός" των Μεταξάτων. Μέχρι τους σεισμούς του 1953, ένα κουβούκλι με ξύλινο σταυρό μαρτυρούσε το ακριβές σημείο όπου έμεινε.

, για ακόμα μία φορά υπάρχει μοναδική αντιστοιχία πρώτων του Κ που λαμβάνεται με την σύνθεση της τ με τη συνήθη απόλυτη τιμή (αντιθέτως συνθέτοντας με την

Έπειτα από αυτά τα βήματα η αναγνώριση ήταν επακόλουθη. Επίσης, το 1995 λανσάρει το άλμπουμ «Que Seas Muy Feliz». Το τραγούδι «Como quien pierde a una estrella», έγινε η πρώτη του επιτυχία, καθώς προωθήθηκε από το ράδιο και είχε απήχηση στη νεολαία. Το 1996 έκανε μεγάλες συνεργασίες και γενικότερα επέκτεινε την δισκογραφική του καριέρα.

Οι τελευταίες προεδρικές εκλογές διεξήχθησαν το 1992. Με την αλλαγή του Συντάγματος, το 2010, η εκλογή του προέδρου δεν γίνεται άμεσα. Στον πρώτο γύρο των εκλογών του 1992 (29-30 Σεπτεμβρίου) ο πρόεδρος Ζοζέ Εντουάρντο ντος Σάντος έλαβε επίσημα το 49,57% των ψήφων έναντι 40,6% για τον Τζόνας Σαβίμπι από την UNITA. Ο Σαβίμπι αρνήθηκε να συμμετάσχει στον δεύτερο γύρο, καταγγέλλοντας ότι οι εκλογές δεν ήταν ούτε ελεύθερες ούτε δίκαιες. Με βάση του σύνταγμα που υιοθετήθηκε το 1992, τα αποτελέσματα αυτά σήμαιναν ότι δεν υπήρξε νικητής των εκλογών, αφού στον πρώτο γύρο κανείς από τους υποψηφίους δεν κατάφερε να συγκεντρώσει την απαιτούμενη πλειοψηφία. Ο δεύτερος γύρος δεν έγινε ποτέ, καθώς ξέσπασε ο εμφύλιος πόλεμος. Ο ντος Σάντος συνέχισε να είναι Πρόεδρος, έστω και χωρίς την συνταγματικά απαιτούμενη δημοκρατική νομιμοποίηση.
Γνωρίζουμε ότι πέθανε το 583 π.Χ. αφού κυβέρνησε για περίπου 16 χρόνια και ότι τάφηκε κοντά στον πατέρα του, στον ιερό δρόμο που οδηγούσε στο ναό του Απόλλωνα. Εν τω μεταξύ είχε αποκτήσει ένα γιο και μία κόρη, τον Βάττο Β΄ και την Κρίτολα, αλλά δεν ξέρουμε αν η μητέρα τους ήταν Ελληνίδα ή Λιβύα. Η Κρίτολα παντρεύτηκε έναν Έλληνα (δεν ξέρουμε το όνομά του) και ο Πλούταρχος την αναφέρει σαν ευγενή και αξιοσέβαστη. Η Κρίτολα απέκτησε έναν γιο, τον Πολύαρχο, και μία κόρη, την Ερυξώ που έμελλε να γίνει βασίλισσα και βασιλομήτωρ αφού η Κυρήνη κυβερνήθηκε από τον άντρα της και το γιο της. Έμελλε επίσης να γίνει και φόνισα, για να εκδικηθεί τη δολοφονία του άνδρα της Αρκεσίλαου Β' του Χαλεπού (δηλ. του καταπιεστικού)

Tsiotras, V., «The Manuscripts of Theophilos Korydalleus' Commentaries on Aristotle's Logic», Cesare Cremonini: Aspetti del pensiero e scritti, (Atti del Convegno di Studio -Padova, 26-27 Febbraio 1999), Accademia Galileiana di Scienze, Lettere ed Arti, Padova 2000, 219-248.

Βόρεια της Παλαιοχώρας βρίσκονται λοφοσειρές και ορεινοί όγκοι ύψους 300 μέτρων, οι οποίοι καταλήγουν προς στη θάλασσα σε μια μικρή πεδιάδα η οποία ονομάζεται Κάμπος της Παλαιοχώρας.

Το παίξιμο τυχερών παιχνιδιών είναι δημοφιλής δραστηριότητα στην Μπούντβα, καθώς πολλά ξενοδοχεία διαθέτουν καζίνο. Το ξενοδοχείο Μαέστραλ είναι ιδιαίτερα δημοφιλές μεταξύ των παικτών τυχερών παιχνιδιών. Το 2006 η ταινία Καζίνο Ρουαγιάλ γυρίστηκε εν μέρει σε δημοφιλές καζίνο του Μαυροβουνίου, κάτι που έδωσε περισσότερη ώθηση στο προφίλ της Μπούντβας ως προορισμό για τυχερά παιχνίδια.

Παρόλο που η Microsoft τα παρουσίασε ως την πιο ασφαλής έκδοση των Windows, τα Windows 2000 έγιναν μεγάλος στόχος για ιούς υψηλού προφίλ, όπως τα Code Red και Nimda. Για δέκα χρόνια μετά την κυκλοφορία του, τα Windows 2000 εξακολουθούσαν και δεχόταν patches για ευπάθειες ασφαλείας μέχρι το τέλος της υποστήριξης τους στις 13 Ιουλίου του 2010, παρόλο που άφησαν δύο θέματα ασφάλειας στο TCP/IP, τα οποία ανακαλύφτηκαν το 2009, χωρίς patches, υποστηρίζοντας ότι θα χρειαζόταν πολλή προσπάθεια για την διόρθωση. Αυτό το πρόβλημα δεν διορθώθηκε στα Windows XP. Η Microsoft προτίμησε την ενεργοποίηση του τείχους προστασίας.

Παρά το γεγονός ότι η Μπούντβα είναι αξιοσημείωτη για τη μακρά ιστορία της και την καλά διατηρημένη παλιά πόλη της, δεν είναι το ίδιο γνωστή ως προορισμός για αξιοθέατα ή για πολιτιστικό τουρισμό. Σε αντίθεση με το Κότορ ή το Ντουμπρόβνικ, έχει μια εικόνα πολυσύχναστου παραλιακού θερέτρου, με ζωηρή και δραστήρια ατμόσφαιρα και πολύ έντονη νυχτερινή ζωή.

Τα μέλη της ΟΧΕΝ χαρακτηρίζονταν ως ευσεβείς Χριστιανοί που συμμετείχαν ενεργά στη μυστηριακή ζωή της Εκκλησίας. Οι δραστηριότητες της οργάνωσης περιλάμβαναν, μεταξύ άλλων, μελέτη της Αγίας Γραφής, εξορμήσεις στην ύπαιθρο, κατασκηνώσεις, εκδρομές, φιλανθρωπικές εκδηλώσεις, οργάνωση θεατρικών παραστάσεων θρησκευτικής και πατριωτικής θεματολογίας, καθώς και ενεργή συμμετοχή σε παρελάσεις και εθνικούς εορτασμούς.
Το Πατριαρχείο Κωνσταντινουπόλεως και οι Εκκλησίες της Κύπρου και της Ρουμανίας υιοθέτησαν το Νέο ημερολόγιο αμέσως, με την προσθήκη δεκατριών ημερών στο ήδη υπάρχον. Για να μη συμβεί, όμως, ό,τι συνέβη με το Πασχάλιο των Λατίνων, προτάθηκε ως ενδιάμεση λύση, το Πάσχα και όσες εορτές εξαρτώνται από αυτό, να ρυθμίζονται από το Ιουλιανό ημερολόγιο. Αυτό, βέβαια, έφερε πολλά προβλήματα στην εκκλησιαστική τάξη, όπως για παράδειγμα την συρρίκνωση και ορισμένες φορές την κατάργηση της νηστείας των Αγίων Αποστόλων.

R που ορίζονται για κάθε πρώτο αριθμό p στον Ζ και ονομάζονται p-αδικες απόλυτες τιμές. Το θεώρημα του Οστρόφσκι αναφέρει ότι αυτές είναι όλες οι πιθανές απόλυτες τιμές (συναρτήσεις) στον Q (ως ισοδυναμίες). Αυτό υποδηλώνει ότι η συνήθης απόλυτη τιμή θα μπορούσε να θεωρηθεί ως ένας άλλος πρώτος. Γενικότερα, πρώτος σε ένα αλγεβρικό σώμα αριθμών Κ (επίσης καλείται και θέση) είναι μια κλάση ισοδυναμίας των απόλυτων τιμών στο Κ. Οι πρώτοι αριθμοί στο Κ είναι δύο ειδών: p-αδικές απόλυτες τιμές

Τζόντι Μπένσον ως Άριελ: Η Άριελ είναι η δεκαεξάχρονη πριγκίπισσα του Βασιλείου της Θάλασσας, το οποίο διοικεί ο πατέρα της, Τρίτων. Η Άριελ είναι δυναμική, της αρέσει η περιπέτεια και η συλλογή πραγμάτων του ανθρώπινου πολιτισμού, καθώς και να ξεφεύγει από τα όρια που της θέτει ο πατέρας της. Ερωτεύεται τον Πρίγκιπα Έρικ, και για να τον συναντήσει κάνει μια ριψοκίνδυνη συμφωνία με την Κακιά Μάγισσα της Θάλασσας και εχθρό του πατέρα της, την Ούρσουλα.

Ο Μιχαήλ Ιταλικός ήταν Έλληνας βυζαντινός ρήτορας του 12ου αιώνα. Επί του αυτοκράτορα Ιωάννη του Κομνηνού υπήρξε διδάσκαλος της φιλοσοφίας και ρητορικής. Αργότερα χειροτονήθηκε επίσκοπος Φιλιππούπολης. Στο αξίωμα αυτό κατόρθωσε με την ευφράδειά του να αποκτήσει την εκτίμηση του Γερμανού αυτοκράτορα Κόνραντ και να διαφυλάξει την επαρχία του από τις αρπαγές των Σταυροφόρων. Είναι άγνωστο πότε πέθανε, αλλά σίγουρο είναι ότι το 1166 δεν ήταν πλέον επίσκοπος Φιλιπούπολης. Άφησε πολλά έργα λογοτεχνικά, σοφιστικά, πανηγυρισμούς, και άλλα. Το 1143 ο Μιχαήλ Ιταλικός εκανε ένα ενθρονιστήριο λόγο με τον αυτοκράτορα Μανουήλ Α’ για το ηλιοκεντρικό σύστημα.

Το Ζανακοργκάν (καζακικά: Жаңақорған кенті‎) είναι ένας αστικού τύπου οικισμός στην επαρχία Ζανακοργκάν της περιφέρεια Κυζυλόρντα στο νότιο Καζακστάν. Αυτό σημαίνει κατά προσέγγιση 'Γιάνι Κουργκάν'' (νέο τούμουλους) που καταλήφθηκε το 1861 από το Ρώσους κατά την κατάκτηση του Τουρκεστάν. Ακόμη είναι λίγο πριν τα σύνορα με την περιφέρεια Νότιου Καζακστάν, μερικά χιλιόμετρα ανατολικά του οικισμού Σιέλι.

Συχνά λέγεται πως οι αέριοι γίγαντες παρουσιάζουν έλλειψη στερεών επιφανειών, αλλά είναι πιο κοντά στην πραγματικότητα να πούμε ότι παρουσιάζουν γενικά έλλειψη επιφανειών, καθώς τα αέρια που τους απαρτίζουν γίνονται συνεχώς αραιότερα, με αυξανόμενη απόσταση από τα κέντρα των πλανητών και τελικά γίνονται δυσδιάκριτα από το διαπλανητικό μέσο. Επομένως, η προσεδάφιση σε έναν αέριο γίγαντα μπορεί να είναι ή να μην είναι δυνατή, ανάλογα με το μέγεθος και τη σύσταση του πυρήνα του.
Τα Εμβιόπτερα αποφεύγουν το φως της ημέρας και παραμένουν σχεδόν αποκλειστικά στις στοές τους. Εγκαταλείπουν τις στοές τους μόνο όταν μεταναστεύουν και ιδρύουν καινούργιο καταφύγιο. Ζουν σε ομάδες οι οποίες αποτελούνται από μερικούς θηλυκούς και τους απογόνους τους σε ένα σύστημα από στοές που εξελίχθηκε από μόνο μία στοά και ευρύνεται συνεχώς από όλα τα μέλη τις ομάδας. Όλα τα μέλη ωφελούνται από τα πλεονεκτήματα που προσφέρει το κοινό καταφύγιο. Οι στοές είναι μόνο λίγο πιο φαρδιές από τα έντομα και επιτρέπουν τη συνεχή επαφή αυτών με τις αισθητήριες τρίχες. Μερικά είδη καμουφλάρουν τις στοές με οργανικά κατάλοιπα. Εάν το έντομο ενοχλείται, οπισθοδρομεί στη σωλήνα. Οι στοές προσφέρουν προστασία από πιθανούς θηρευτές, μειώνουν τον κίνδυνο αφυδάτωσης και οδηγούν στα μέρη, όπου τα έντομα βρίσκουν τροφή. Νύμφες και θηλυκά τρέφονται από βρύα, λειχήνες και οργανικά κατάλοιπα. Τα ενήλικα αρσενικά δεν τρέφονται.

Ο Πυλαρινός θεωρείται ο πιο σημαντικός υποστηρικτής του σαινσιμονισμού στην Ελλάδα και αναφέρεται ως «κοινωνιστής» μαζί με τον Παναγιώτη Σοφιανόπουλο. Αργότερα οι διδασκαλίες του στο Πανεπιστήμιο Αθηνών, πιστεύεται ότι ήταν επηρεασμένες από τη φιλοσοφία του Χέγκελ και ο Πυλαρινός χαρακτηρίζεται «εγελιανός φιλόσοφος».

Οι επαναστάτες, εμπνευσμένοι από σοσιαλιστικές ιδέες, δεν παρέδωσαν τη δύναμη σε συμβούλια σοβιετικού τύπου, όπως είχαν κάνει οι Μπολσεβίκοι στη Ρωσία, επειδή η ηγεσία του Σοσιαλδημοκρατικού Κόμματος της Γερμανίας (SPD) αντιτάχθηκε στη δημιουργία τους. Το SPD επέλεξε αντί αυτού μια εθνική συνέλευση που θα αποτελούσε τη βάση για ένα κοινοβουλευτικό σύστημα διακυβέρνησης. Φοβούμενο έναν γενικευμένο εμφύλιο πόλεμο στη Γερμανία ανάμεσα σε μαχητικούς εργαζόμενους και αντιδραστικούς συντηρητικούς, το SPD δεν σχεδίαζε να απομακρύνει εντελώς τις παλαιές γερμανικές ανώτερες τάξεις από την εξουσία και τα προνόμιά τους. Αντί αυτού, επιδίωξε την ενσωμάτωσή τους στο νέο σοσιαλδημοκρατικό σύστημα. Σε αυτή την προσπάθεια, οι αριστεροί του SPD επιδίωξαν συμμαχία με την Ανώτατη Διοίκηση της Γερμανίας. Αυτό έδωσε τη δυνατότητα στον στρατό και στα Φράικορπς (εθνικιστικές πολιτοφυλακές) να καταπνίξουν με βία την κομμουνιστική εξέγερση των Σπαρτακιστών μεταξύ 4ης-15ης Ιανουαρίου 1919. Η ίδια συμμαχία πολιτικών δυνάμεων κατόρθωσε να καταστείλει τις εξεγέρσεις της αριστεράς σε άλλα μέρη της Γερμανίας, με αποτέλεσμα η χώρα να ειρηνεύσει εντελώς μέχρι τα τέλη του 1919.

Φοίβη Παπαδάτου (Κατερίνα Παπουτσάκη): Η Φοίβη είναι διάσημη ηθοποιός η οποία μόλις έχει χωρίσει από τον Μάνο Καψάλη (Μέμος Μπεγνής), έναν επίσης διάσημο τραγουδιστή και μένει και χωρίς δουλειά. Με ένα μυστικό από την παιδική της ηλικία να την βαραίνει, θέλει απλά να ξεφύγει από τους πάντες και τα πάντα και ιδιαίτερα από τους δημοσιογράφους, οι οποίοι μετά το χωρισμό της έχουν βαλθεί να την βρίζουν και να την μειωνουν συνεχώς. Όταν η Νίκη και η Φρόσω της ζητάνε να μπει στην ομάδα κέρλινγκ, αποδέχεται αμέσως μιας και είναι η τέλεια ευκαιρία για αυτήν να αποφύγει τα φώτα της δημοσιότητας όσο το δυνατόν περισσότερο αλλά και επειδή ο θετός παππούς της ήταν Σκωτσέζος και αγαπούσε πολύ το αγώνισμα.
Τα θηλυκά δεν διαθέτουν πτέρυγες, τα αρσενικά στα περισσότερα είδη έχουν πτέρυγες. Οι δυο μπροστινές πτέρυγες κατά κανόνα μοιάζουν πολύ με τις οπίσθιες. Έχουν μόνο λίγες φλέβες. Αυτές οι πτέρυγες είναι ευλύγιστες και μπορούν να διπλώνονται προς τα εμπρός παντού, χωρίς να υπάρχουν πτυχές για αυτό το σκοπό. Εάν οι πτέρυγες χρησιμοποιούνται για την πτήση, τα έντομα αυτά μπορούν να πιέσουν αίμα στις φλέβες των πτερύγων (στο Radius) για να τις σταθεροποιούν. Τα πόδια είναι κοντά. Οι ταρσοί είναι τριμερείς. Οι ταρσοί των μπροστινών ποδιών είναι εξαιρετικά χονδροί. Σε αυτά υπάρχουν πολλοί νηματογόνοι αδένες. Ο μηρός των οπίσθιων ποδιών είναι πιο μακρύς, γιατί περιέχει ένα γερό μυ, που επιτρέπει γρήγορο οπίσθιο τρέξιμο.

Με το τέλος της δεύτερης μέρας, οι δυο καταφέρουν να έρθουν κοντά ώστε να φιληθούν, όμως τα δύο χέλια της Μάγισσας καταφέρουν να τους το χαλάσουν. Η Ούρσουλα, καταλαβαίνοντας τον κίνδυνο που πλησιάζει αν φιληθούν σε 24 ώρες, μεταμφιέζεται σε όμορφη γυναίκα ονόματι Βανέσα, που έχει τη φωνή της Άριελ. Η Βανέσα γοητεύει τον Έρικ και τον πείθει να παντρευτούν το ηλιοβασίλεμα. Ωστόσο, με τη δύση του ηλίου, ο Γλάρος ανακαλύπτει πως η νεαρή που θα παντρευτεί με τον Πρίγκιπα είναι στην πραγματικότητα η Ούρσουλα μεταμορφωμένη. Τότε, ειδοποιεί την Άριελ, τον Σεμπάστιαν και τον Φούσκα, και αποφασίζουν να σταματήσουν τον γάμο.

Τελείωσε τη Σχολή Χιλλ και στη συνέχεια, παρά τις προσπάθειές της δεν έγινε δεκτή στο Πανεπιστήμιο των Αθηνών, δεδομένου ότι αυτό απέρριπτε τις αιτήσεις μαθητριών (η πρώτη φοιτήτρια, η Ιωάννα Στεφανόπολι έγινε δεκτή πέντε χρόνια αργότερα το 1890) . Το 1885 άρχισε τις σπουδές της στη Φιλοσοφική Σχολή του πανεπιστημίου της Σορβόνης ως τακτική φοιτήτρια. Έλαβε το πτυχίο της το 1891. Επέστρεψε στην Ελλάδα και διορίστηκε δασκάλα των γαλλικών στο Αρσάκειο. Παραιτήθηκε μετά από λίγο διάστημα και διορίστηκε πρώτη επόπτρια των Δημοτικών Σχολείων, θέση που ιδρύθηκε ειδικά για αυτή. Εισήγαγε πολλές καινοτομίες στην ελληνική παιδεία, που ωφέλησαν ευεργετικά την ανάπτυξη των Ελληνοπαίδων.

Παντοπωλείο La Confianza Το παλαιότερο κατάστημα εν λειτουργία της Αραγωνίας και της Ισπανίας, το οποίο άνοιξε μια γαλλική οικογένεια το 1871. Το μπακάλικο αυτό διάθετε αρχικά ψιλικά και υφάσματα. Μέσα σε λίγα χρόνια επεκτάθηκε στην πώληση προϊόντων εισαγωγής πολυτελείας, αρωματικούς καφέδες και σοκολάτες, γαλλικά λικέρ και καπνιστά τρόφιμα.

Ο Ροδόκηπος Χαλκιδικής είναι ένας ημιορεινός οικισμός του Νομού Χαλκιδικής. Σύμφωνα με την απογραφή του 2001 είχε 48 κατοίκους. Μέχρι το 2010 ανήκε στο Δημοτικό Διαμέρισμα Νέων Σιλάτων του Δήμου Καλλικράτειας. Σύμφωνα με το Πρόγραμμα Καλλικράτης ανήκει στον Δήμο Νέας Προποντίδας που προήλθε μετά την συνένωση των δήμων Καλλικράτειας, Μουδανιών και Τριγλίας που ανήκει στην Περιφέρειας Κεντρικής Μακεδονίας Η θέση του είναι περίπου 3χλμ βόρεια των Νέων Σιλάτων, 3,5χλμ ανατολικά της Νέας γωνιάς και 3χλμ νοτιοδυτικά των Πετραλώνων.
Το 1968 ανακαλύφθηκαν κοιτάσματα πετρελαίου στον κόλπο Προύντο, ενώ το 1977 ολοκληρώθηκε ο αγωγός Τρανς-Αλάσκα ξεκινώντας μία νέα εποχή "πυρετού του πετρελαίου" στην πολιτεία. Το 1989 το ατύχημα του δεξαμενόπλοιου Εξόν Βαλντέζ στον όρμο Πρινς Ουίλιαμ προκάλεσε τη διαφυγή περίπου 40.000 τόνων αργού πετρελαίου σε μία πετρελαιοκηλίδα που εξαπλώθηκε σε περισσότερα από 1600 χιλιόμετρα ακτογραμμής. Το γεγονός αυτό αποτέλεσε μία από τις πιο μεγάλες οικολογικές καταστροφές στον πλανήτη, αλλά παράλληλα και ένα ορόσημο για τα μέτρα ασφάλειας της ναυτιλίας ως προς το περιβάλλον.

Heinz Schmitz: Das abenteuerliche Leben des Schweizer Philhellenen Johann Jakob Meyer, Redaktor der ersten Zeitung in Griechenland (mit Photos der Denkmäler)

Όσον αφορά τη χειρόγραφη γραφή, τα γράμματα γράφονται συνήθως χωρίς τη χαρακτηριστική άνω οριζόντια γραμμή, η οποία προστίθεται όταν έχει γραφεί πλέον όλη η λέξη.

Η μικρή ή μεγάλη ευκαμψία ενός συρματόσχοινου εκδηλώνεται κατά την περιελιξή του σε τύμπανο ή τροχαλία. Όσο η διάμετρος του τυμπάνου ή της τροχαλίας D είναι μεγαλύτερη από τη δίαμετρο του συρματόσχοινου d, δηλαδή όσο ο συντελεστής περιελίξεως ω = D/d είναι μεγαλύτερος, τόσο η χρήση του συρματόσχοινου είναι ευκολότερη και η διάρκεια της ζωής του μεγαλύτερη. Η κατασκευή όμως τροχαλιών και τυμπάνων με μεγάλη διάμετρο αυξάνει το βάρος και το κόστος.

Ένα τέτοιο σύμπλεγμα, μαζί με τα σύμβολά του, ονομάζεται akṣara "συλλαβή". Για παράδειγμα, η λέξη कनय kanaya γράφεται με τρεις akshara, ενώ η λέξη क्न्य knya και कु ku γράφονται με μία.

Αχιλλέας Καρπαθάκης (Ορφέας Αυγουστίδης): Ο Αχιλλέας είναι αθλητικογράφος και πρώην αθλητής της τοξοβολίας. Είναι ένα ευγενικό παιδί και δείχνει ενδιαφέρον για το κέρλινγκ όταν βλέπει την αγγελία της Νίκης που έλεγε ότι έψαχναν για τέταρτο μέλος. Ξεκινά να παρακολουθεί τις προπονήσεις ενώ είναι και ερωτευμένος με τη Φοίβη, η οποία αρχικά δεν ανταποκρίνεται στα συναισθήματά του. Τελικά οι δυο τους γίνονται ζευγάρι και σύντομα παντρεύονται, επειδή ο Φοίβη θέλει να υιοθετήσει ένα κοριτσάκι το οποίο βίωσε ό,τι και εκείνη, αλλά δεν μπορεί να το κάνει ως ανύπαντρη.

Η Λίτα τραυματίστηκε σοβαρά και έμεινε εκτός για δεκαεπτά μήνες. Έκανε την επιστροφή της τον Σεπτέμβριο του 2003, στο WWE Raw. Σύντομα, διεκδίκησε το γυναικείο τίτλο, όμως απέτυχε. Έπειτα, ο Ματ Χάρντι μετεγγράφηκε στο Raw και συνέχισαν τη σχέση τους για λίγο, μέχρι που ξαναχώρισαν λόγω προβλημάτων. Η Λίτα απολύθηκε (στο σενάριο) από το WWE, όμως ο Κρίστιαν την επανέφερε στην εταιρία και οι δυο τους σύναψαν σχέση. Στη συνέχεια, αποκαλύφθηκε πως ο Κρίστιαν είχε βάλει στοίχημα με τον Κρις Τζέρικο, για το ποιος θα κάνει σχέση με τη Λίτα ή τη Τρις Στράτους. Οι γυναίκες εξαγριώθηκαν με το στοίχημα και αντιμετώπισαν τους Κρίστιαν & Τζέρικο, χωρίς επιτυχία.
Τελικά, το 1953 ο Μεγαρίδος Χριστόφορος και ο Διαυλείας Πολύκαρπος επέστρεψαν οριστικά στην Εκκλησία της Ελλάδος, η οποία τους έκανε αμφότερους δεκτούς, αναγνωρίζοντάς τους την επισκοπική χειροτονία. Συγκεκριμένα, ο Χριστόφορος Χατζής τοποθετήθηκε αρχικά Βοηθός Επίσκοπος Καρυουπόλεως της Ιεράς Αρχιεπισκοπής Αθηνών, ενώ στις 18 Απριλίου του 1956, εξελέγη Μητροπολίτης Δρυϊνουπόλεως, Πωγωνιανής και Κονίτσης. Όμοια, ο Πολύκαρπος Λιώσης, τοποθετήθηκε αρχικά Τιτουλάριος Επίσκοπος Σταυρουπόλεως, ενώ στις 22 Σεπτεμβρίου του 1958, εξελέγη Μητροπολίτης Σισανίου και Σιατίστης.

Η Μπούντβα είναι γνωστή τοπικά ως η πρωτεύουσα της νυχτερινής ζωής της ανατολικής Αδριατικής. Οι πρώτες ντισκοτέκ άρχισαν να εμφανίζονται κατά τη διάρκεια της δεκαετίας του 1980, ως μέρος των ξενοδοχείων. Ωστόσο, κατά τη δεκαετία του 1990 και του 2000 τα κέντρα διασκέδασης πολλαπλασιάστηκαν, κυρίως στην παραλιακή ζώνη της πόλης. Υπάρχει, επίσης, ένας μεγάλος αριθμός από μπαρ, παμπ και εστιατόρια.

Ο Μάγκνους Δ΄ της Νορβηγίας ή Μάγκνους Σίγκουρντσον ή Μάγκνους ο Τυφλός (περί το 1115 - 12 Νοεμβρίου 1139) βασιλιάς της Νορβηγίας (1130 - 1135 και 1137 - 1139) ήταν νόθος γιος και διάδοχος του Σίγκουρντ του Σταυροφόρου. Η περίοδος της βασιλείας του σηματοδοτείται με την έναρξη της περιόδου του Νορβηγικού εμφυλίου πολέμου ο οποίος διατηρήθηκε μέχρι το 1240. Ο θείος του Χάραλντ Γκίλλε μετά τον θάνατο του πατέρα του (1130) κατέλαβε το μισό βασίλειο, τα πρώτα χρόνια οι σχέσεις με τον θείο του ήταν ειρηνικές στην συνέχεια ο Μάγκνους αποφάσισε να επιτεθεί στον Χάραλντ. Στην πρώτη μεγάλη σύγκρουση μεταξύ τους στις 9 Αυγούστου 1134 στην μάχη του Χαρλέβ ο Μάγκνους ήταν ο νικητής, ο Χάραλντ δραπέτευσε στην Δανία. Ο Μάγκνους Δ΄ στην συνέχεια παρά την αντίθετη γνώμη των συμβούλων του αποφάσισε να αποσυρθεί στο Μπέργκεν για να περάσει τον χειμώνα, αυτό ήταν τελικά ένα τεράστιο λάθος. Ο Χάραλντ Γκίλλε ανασυγκροτήθηκε με την βοήθεια του Έρικ Β΄ της Δανίας, λίγο πριν από τα Χριστούγεννα αιφνιδίασε τον Μάγκνους με επίθεση. Η ήττα του Μάγκνους στην μάχη που ακολούθησε στις 7 Ιανουαρίου 1135 ήταν συντριπτική, οι περισσότεροι άντρες του έπεσαν στην μάχη, ο ίδιος ο Μάγκνους Δ΄ τυφλώθηκε, ακρωτηριάστηκε και ρίχτηκε στην φυλακή από τότε του έμεινε το προσωνύμιο "Μάγκνους ο τυφλός".

Οι μετεωροειδείς είναι μικρά σώματα, μικρότερα από αστεροειδείς, τα οποία κινούνται στο διάστημα. Έχουν διαστάσεις μέχρι ένα μέτρο περίπου. Οι περισσότεροι εμφανίζονται όταν συγκρούονται αστεροειδείς, με αποτέλεσμα να δημιουργούνται μικρότερα πετρώδη σώματα. ή όταν κομήτες περνούν κοντά στον Ήλιο, οπότε από τη θερμότητα απελευθερώνονται σωματίδια σκόνης από την παγωμένη ουρά του κομήτη. Όταν ένα μετεωροειδές εισέρχεται στην γήινη ατμόσφαιρα, αναφλέγεται δημιουργώντας μια ορατή φωτεινή γραμμή που ονομάζεται μετέωρο ή διάττοντας αστέρας. Αν το αντικείμενο δεν εξατμιστεί ολοκληρωτικά και προσκρούσει στη Γη, τότε ονομάζεται μετεωρίτης.